
de premii pentru elevii şi studenţii ce obţin rezultate 

deosebite la olimpiadele şcolare naţionale





Cu adresa nr.2 din 2 aprilie 1997, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind acordarea de burse pentru elevi, studenţi, precum şi a sistemului de premii pentru elevii şi studenţii ce obţin rezultate deosebite la olimpiadele şcolare naţionale.

	In urma examinării, în şedinţa din data de 22 aprilie 1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative din următoarele considerente:

- Legea învăţământului prevede că bursele sunt indexabile, iar cuantumul minim al burselor pentru studenţi trebuie să acopere cheltuielile de cazare şi masă;

- Criteriile generale de acordare a burselor potrivit art.170 din Legea învăţământului sunt în competenţa Ministerului Invăţământului, iar criteriile specifice de acordare se stabilesc anual în consiliiile de administraţie ale inspectoratelor şcolare şi în senatele universitare în limita fondurilor repartizate,

- Acceptarea propunerii de acordare a bursei de merit în cuantum egal cu un salariu mediu pe economie este inechitabilă având în vedere că este superioară salariilor corespunzătoare funcţiilor de debutant cu studii superioare angajat în instituţiile publice;

- Acordarea unor bonificaţii pentru cadrele didactice îndrumătoare a elevilor premiaţi la concursuri şi olimpiade este o formă de stimulare a personalului din învăţământ care constituie de fapt un drept de natură salarială şi după cum se cunoaşte acestea fac obiectul unor acte normative distincte.

